Meghívó a WOF & BUD Cargo Forumra
2023-09-27 00:00 - 2023-09-28 23:59 (Europe/Helsinki)
Az idei WOF & BUD Cargo Forumon páratlan élményt szerezhet a logisztikai és ellátási lánc területeiről.

A Budapest Airport ikonikus 1. Terminálján 2023. szeptember 27-28. között megrendezésre kerülő esemény az inspirációt, tudást és növekedést kereső logisztikai és ellátási lánc szakemberek számára nyújt tökéletes platformot, tapasztalati szinttől függetlenül.

Az egyik fő fókuszpont a KIÁLLÍTÁSI TERÜLET, ahol a piacvezetők legújabb megoldásait, technológiáit és szolgáltatásait mutatja be.

A KONFERENCIA napirendje nyolc érdekfeszítő, a digitalizációval, a fenntarthatósággal, az intermodalitással, az e-kereskedelemmel és más témákkal foglalkozó panelt tartalmaz, amelyeken iparági szakértők osztják meg értékes meglátásaikat.

Az Európa Hajó fedélzetén megrendezett DÍJÁTADÓ & JÓTÉKONYSÁGI gálaest pedig a fenntarthatóság és a társadalmi felelősségvállalás iránti elkötelezett közösséget erősíti. Az eseményen nagy hangsúlyt kap a kapcsolatépítés, és páratlan lehetőséget biztosít az iparági szakemberek számára, hogy találkozzanak és bővítsék kapcsolatrendszerüket.

Csatlakozzon hozzánk ezen a kétnapos rendezvényen, amelyen a Cainaio, a DHL, az IKEA, a Qatar Airways, a Maersk, a Bosch, a Huawei, a DSV, stb. képviselői is részt vesznek.

Fuvarozók számára a belépés INGYENES!

Szervezők: Budapest Airport és WOF Group

További információ: https://wofexpo.com/

Vállalatlátogatás az Oriflame üllői regionális disztribúciós központjába, korszerű beruházások a fenntarthatóság megvalósítására
2023-09-27 09:15 - 12:00 | Logisztikai Központ Üllő, Oriflame GLP Üllő Airport Logistic Park – Oriflame building, Zsaróka út 8., Üllő, 2225, Magyarország
Az Oriflame 30 éve van jelen Magyarországon és 2011 óta működik Üllőn az Oriflame GDC (Global Distribution Center), azaz globális disztribúciós központja. A magyar piac mellett 12 Közép-Európai és balkán térségi ország, valamint Görögország és Bulgária piacait is innen szolgálják ki.

Impozáns méretben 16 000 m2 területen működik a logisztikai operáció. 14 000 EUR raklap kapacitású hagyományos magasraktár, mellett a kiszedőterületen félautomata szállítópályán végzik a rendelések összekészítését. A magasraktár működtetését kiszervezett formában a Seacontinental Kft. végzi. A kiszállítások maximum 24 órán belül történnek meg az adott napi rendelésekből, de jelentős a volatilitás, 13 ország eltérő igényeit szolgálják ki, napi átlagos 10- 11 ezer rendelés teljesítésével.

A bejárás alkalmával az Oriflame által működtetett operáció lesz a fókuszban, amely a pick and pack, tehát a félautomata kiszedő sorral működő csomagolási terület. A magasraktár, ahol hagyományos munka zajlik, szintén része lesz a bejárásnak, de kisebb fókusszal.

A látogatás során betekintést kapunk a korszerűsítések megvalósításáról, kiemelt figyelemmel a világítástechnikai fejlesztésre, melyet az MB-Light Kft. Veko LED sínes vonalvilágítási rendszerének bevezetésével oldottak meg. Az EcoVadis, egy külső fél, amely a gyártási folyamatok és a termékek fenntarthatóságának minden részletére kiterjedő felméréssel szolgál. A VEKO az EcoVadis által ezüstéremmel díjazott 2021, 2022 és 2023-ban is.

Bővebben az MB-Light Kft.-ről>>>

TECHTOGETHER+
2023-10-17 09:00 - 17:00
Októberben második alkalommal szervezi meg a hazai járműipar kiemelkedő eseményét, a TECHTOGETHER+-t az autopro.hu csapata, ahol jelen és jövő találkozik. Az innovatív ipari trendekre fókuszáló kiállításon a robotika, automatizálás, elektronika, rendszerintegráció, szoftverfejlesztés kiváló hazai képviselőivel találkozhatnak az érdeklődők. A szakmai találkozók mellett hazánk legtehetségesebb egyetemistái mérik össze tudásukat a mérnökhallgatói verseny keretében és mutatják be újfejlesztésű járműveiket, legyen az hajó, versenyautó vagy rakéta. A rendezvény keretében zajló járműipari konferencián hazánk meghatározó iparvállalatainak top menedzserei adnak elő. Találkozzon a jövő iparának főszereplőivel október 17-én az Eiffel Műhelyházban!

Technológiai, fejlesztési kihívásai vannak? Kérdezze a szakértőt!

A TECHTOGETHER+ rendezvényen személyesen találkozhat a robotika, automatizálás, elektronika, rendszerintegráció, szoftverfejlesztés kiváló hazai képviselőivel, akik segíthetnek a probléma hatékony és gazdaságos megoldásában. Amennyiben a műszaki kihívások mellett a kapcsolódó HR kérdésekben is segítségre van szüksége, erre is talál választ a helyszíni kiállításon.

A TECHTOGETHER + rendezvényen szakmai találkozókra, személyes egyeztetésekre nyílik lehetősége az Eiffel Műhelyház mozdonytermében. A rendezvény ezen részének látogatása díjmentes, mindössze előzetes regisztrációhoz kötött, amit az alábbi linkre kattintva tehet meg!

Valódi újdonságot szeretne látni vízen, földön, levegőben?

Az innovatív ipari kiállítás mellett a résztvevők megcsodálhatják a magyar egyetemi hallgatók elmúlt 12 hónapban épített járműveit, legyen szó hajóról, elektromos vagy belső égésű motorral hajtott versenyautóról, esetleg saját fejlesztésű rakétáról.

A Techtogether mérnökhallgatói versenyre a Budapesti Műszaki és Gazdaságtudományi Egyetemről, a Debreceni Egyetem Műszaki Karáról, az Eötvös Loránd Tudományegyetemről, a Neumann János Egyetemről, az Óbudai Egyetemről, a Pannon Egyetemről, a Széchenyi István Egyetemről és a Szegedi Tudományegyetem Mérnöki Karáról érkeznek csapatok. A járműipari trendekhez igazodva, a több mint kétszáz hallgató 34%-a informatikai képzésről (mérnökinformatikus, mechatronikai mérnök, villamosmérnök), 32%-uk járműmérnökként, és 29%-uk gépészmérnökként kezdi hamarosan pályafutását a hazai vállalatok valamelyikénél.

Mi lesz a munkaerővel, mi lesz a vállalattal?

A rendezvény részeként sor kerül az autopro.hu és a Magyar Gépjárműipari Egyesület (MAGE) közös járműipari konferenciájára, melynek témája A fenntarthatóság útján az autóipar – Versenyképes megoldások a mesterséges intelligenciától az elektrifikációig. A konferencián a legaktuálisabb kérdések kerülnek fókuszba, mint hol kezdjük a mesterséges intelligencia alkalmazását? Kit keressünk kérdéseinkkel a témában?

Miért nem lehet tovább várni az informatikai fejlesztésekkel és mit kockáztatunk a halogatással? Hol van az ember helye ezen az elképesztően gyors informatikai versenyfutásban?

Miként változtatja meg az életet egy új hárombetűs mozaikszó és ki az ördögnek kell egyáltalán? És ha már ESG, akkor mi köze van a termék tervezéshez, a csomagolás fejlesztéshez vagy akár a tűzvédelemhez?

A konferencia konferencia részletes programja: https://techtogether.hu/#program

A konferencián való részvétel díjköteles. További részletekért látogasson el a TECHTOGETHER+ hivatalos oldalára: https://techtogether.hu/

Digitális technológiák szerepe a logisztikai folyamatok előrejelzésében - Online konferencia
2023-10-26 15:00 - 17:00
A legtöbb vállalat digitalizálja a folyamatait, amely megfelelő megoldások alkalmazásával számos előnyt indukálhat a működési hatékonyságban.

EPR tapasztalatok – online tréning
2023-11-02 09:00 - 2023-11-17 12:00
A nagy érdeklődésre való tekintettel az MLBKT Tréning Központ új négy részes online EPR képzést indít. Az első bevallások 2023 októberében megtörténtek, de még mindig nagy a bizonytalanság az érintettek részéről. A képzésen átfogó rálátást biztosítunk a témára, emellett a gyakorlatiasságra helyezzük a hangsúlyt a bevallások tapasztalatainak tükrében. Oktatóink, Gombás Otília és Malomsoki Tibor kiváló szakemberek, akiktől kérdezni is lehet a képzési napok végén, így biztosítjuk, hogy interaktív legyen a tréning. Az egyes képzési napok 90 percnyi időtartamot ölelnek fel, így könnyedén beilleszthetőek a napi rutinba.

Tematika:

1. nap – 2023. november 2. – Alapok: Az EPR kötelezettség legfőbb szabályai

Körforgásos termékek általánosságban

Érintett gazdálkodói kör – szinte mindenkit érint, a körforgásos termékek gyártóit, forgalomba hozóit, felhasználóit, illetve a külföldről behozott termék csomagolásának lebontóit, illetve bizonyos eseteken a csomagolószergyártókat

Logisztika és az EPR

Kötelezettségek (Nyilvántartás, bevallás, számlazáradék…)

Készletre vétel, átvállalások, nyilatkozatok

Kérdések-válaszok

2. nap – 2023. november 3. – Csomagolás termékáram

Mi minősül csomagolásnak?

Csomagolószer/csomagolás közötti különbség

Csomagolások a különböző forgalmi irányok tükrében

Értékesítés helyén megtöltésre tervezett és szánt csomagolószerek

Gyakorlati esetpéldák

Kérdések-válaszok

3. Nap – 2023. november 16. – Újrahasználható csomagolások

Definíció

EPR-ben alkalmazható kivételek

Nyilvántartási kötelezettség

Felvétel az UHCS nyilvántartásba

Gyakorlati esetpéldák

Kérdések-válaszok

4. Nap – 2023. november 17. – Bércsomagolás – bérgyártás – bérmunka az EPR-ben

Logisztikai szolgáltatók kötelezettségei

Lebontott csomagolás

Logisztikai szolgáltató csomagol webshopnak
Egyéb EPR köteles termékek bérgyárása, bérmunkája során felmerülő kötelezettségek

Gyakorlati esetpéldák

Kérdések-válaszok

Időtartam: Alkalmanként 90 perc (45-60 perc elmélet, 30-45 perc kérdések)
Időpont: 9.00-10.30

Képzés díja:

MLBKT tagok részére: 22.000 Ft + áfa/alkalom

Nem MLBKT tagok részére: 28.000 Ft + áfa/alkalom

Ha úgy érzed, nem vagy még tisztában a részletekkel és szívesen beleásnád magad az EPR téma praktikus részeibe is, vagy csak informálódni szeretnél a témában, akkor várjuk jelentkezésed!

EPR témában vállalati kihelyezett tréninget és tanácsadást is vállalunk Ügyfeleink részére. Bővebb információért kérjük, keresd Csepely Krisztina tréning és projekt koordinátort a krisztina.csepely@logisztika.hu e-mail címen.

ITBUSINESS INDUSTRY&TECHNOLOGY 2023
2023-11-14 09:00 - 16:30
A robotok műszakja a negyedik. Közös térben, közös feladatokon dolgoznak együtt ma már a robotok és a három műszakra elosztott emberek azokban az üzemekben, logisztikai központokban, amelyek a jövőt vetítik a jelenbe.

A különös jövő előképe azonban kérdések sorát veti fel. Milyen szoftveres és hardveres háttér kell ahhoz, hogy a robotizálás, az automatizálás sikeres lehessen? Milyen kihívásokat támaszt a szükséges adatok gyűjtése és feldolgozása? Miként lehet gondoskodni az IT- és az OT-rendszerek kiberbiztonságáról? Milyen hatással van az automatizálás a dolgozókra, hogyan készüljön a vezetés az új korszak új kihívásaira?

Az ITBUSINESS INDUSTRY & TECHNOLOGY 2023 konferencia négy szekciójában egyebek között e kérdésekre keresik a válaszokat szakértő előadókkal és a kerekasztal-beszélgetések során.

Bővülő program: ITBUSINESS Industry & Technology program

Regisztráció: ITBUSINESS INDUSTRY&Technology 2023 regisztráció

Időpont: 2023. november 14.

Helyszín: D50 Rendezvényközpont, Budapest, Damjanich u. 50, 1071 Az eseményen való részvétel díjmentes, de regisztrációhoz és a szerkesztőség jóváhagyásához kötött.

LogConnect for Startups 2023
2023-11-15 10:00 | Helyszín: Flex Zalaegerszeg Automotive 8900 Zalaegerszeg, Zrínyi Miklós utca 38.​, Zrínyi Miklós, Zalaegerszeg, 8900, Magyarország
A Magyar Logisztikai, Beszerzési és Készletezési Társaság (MLBKT), mint a logisztikai szakterület egyik meghatározó, 1200 szakembert tömörítő szervezete LogConnect for Start-ups 2023 elnevezéssel pályázatot hirdet azon start-upok részére, akik a logisztika valamely területén innovatív megoldással szolgálnak.

Lőrincz Péter Diplomamunka pályázat helyezettjeinek előadása
2023-11-21 17:00 - 18:10 | https://www.google.com/maps/place/Eisberg+Hungary+Kft./@47.3698441,19.1871802,14z/data=!4m6!3m5!1s0x4741ea4e8de8861d:0x1908f3549ab0aaf1!8m2!3d47.3698717!4d19.2050735!16s%2Fg%2F1ttq0x06?entry=ttu
Az MLBKT Ifjúsági Tagozata az alábbi programra szeretettel vár minden érdeklődőt:

Lőrincz Péter Diplomamunka pályázat helyezettjeinek előadása

Szeretettel várunk minden kedves érdeklődőt a Lőrincz Péter Diplomamunka pályázat helyezettjeinek előadására! A program online formában kerül megrendezésre, amely során a helyezettek bemutatják a saját munkájukat. A szakdolgozat és diplomamunka győztes témák nagyon aktuálisak, számos hasznos információval szolgálhatnak. Az előadásokban a dolgozatok bemutatásán túl szó lesz arról is, hogy mi a titka egy sikeres szakdolgozatnak, milyen nehézségek léptek fel a munkák írása közben.

17:00-17:05

Köszöntő: Partali Dávid, MLBKT Ifjúsági Tagozat

17:05-17:35

Varga Kristóf, Budapesti Műszaki és Gazdaságtudományi Egyetem, Közlekedésmérnöki- és Járműmérnöki Kar, Anyagmozgatási- és Logisztikai Rendszerek Tanszék

Egy autóipari vállalat alapanyag kiszállítási folyamatainak vizsgálata és fejlesztése

17:35-18:05

Rudolfné Matiscsák Eszter, Budapesti Műszaki és Gazdaságtudományi Egyetem,

Közlekedésmérnöki- és Járműmérnöki Kar, Anyagmozgatási- és Logisztikai Rendszerek Tanszék

Nagybani Piacon létesítendő konszolidációs központ megvalósításának vizsgálata és kialakításának lehetőségei

18:05-18:10

Zárszó

Lean & Green Program Workshop
2023-11-23 13:30 - 17:00
A közlekedés és áruszállítás mint a szén-dioxid-kibocsátások közel egyharmadáért felelős emberi tevékenység, egyre kiemeltebb fókuszpontja a klímaváltozás elleni küzdelemnek. Ennek megfelelően az Európai Unió egyik legfontosabb célja, hogy 2050-re – 1990-hez képest – 60%-ra csökkentse a közlekedésből származó szén-dioxid-kibocsátás mértékét. Az eseményen ismertetjük a Lean&Green Programot, és konkrét gyakorlati tippeket is adunk arra, hogyan csökkenthető hatékonyan egy vállalkozás logisztikai folyamatainak CO2 kibocsátása úgy, hogy mindez előnyökkel is járjon a cég számára.

A hazai Lean & Green program bevezetésén a GS1 Magyarország Nonprofit Zrt. a Holland Királyság Nagykövetségével és a Magyar Logisztikai Beszerzési és Készletezési Társasággal (MLBKT) együttműködésben tevékenykedik.

Következő nyílt workshopunk, melyen személyesen vehet részt, a Körforgásos Gazdaság Summit 2023 esemény délutánján kerül megrendezésre:

IDŐPONT: 2023. november 23. 13:30 – 17:00

HELYSZÍN: ÖbölHáz Rendezvényközpont (1117, Budapest, Kopaszi-gát 2.)

Várjuk azokat a hazai és nemzetközi cégeket, szakembereket, befektetés iránt érdeklődő üzletembereket, civil és nonprofit szervezeteket, pályakezdőket és karrierváltókat, akik a zöldiparban élik a jelenüket vagy itt tervezik a jövőjüket. Ne feledje, a logisztikai területen a környezetvédelemért tett fejlesztések költségei a működési költségek csökkentésével megtérülnek és egyúttal jelentős marketing értékkel is bírnak! Használja ki a Lean&Green tagságban rejlő lehetőségeket, legyen részese a Lean&Green zártkörű Platformnak, hogy további ötletekhez juthasson vállalata fejlesztéséhez!

A workshop tervezett tematikája:

13:30 – 14:00 Érkezés, regisztráció

14:00 – 14:10 Megnyitó köszöntő: Désirée Bonis, Nagykövet, Holland Királyság Nagykövetsége és Bodor Tibor, Vezérigazgató, ING Bank N.V. Magyarországi fióktelepe

14:10 – 14:25 Logisztikában realizálható CO2 kibocsátás csökkentés Programja – Krázli Zoltán, Szektormenedzsment igazgató, GS1 Magyarország Nonprofit Zrt.

14:25 – 14:40 A minőségi fenntarthatósági jelentésből származó előnyök –Ifj. Dr. Gremsperger Gábor, Climate Action Kft.

14:40 – 14:55 Logisztikai projektek tervezése és kivitelezése – központban a fenntarthatóság – Varga Balázs, LEAN manager, GHIBLI Kft.

14:55 – 15:10 Fenntarthatósági törekvések a raktármenedzsment folyamatokban – Dr. Gondi Ferenc, Ügyvezető igazgató, CTP Management Hungary Kft.

15:10 – 15:25 A logisztika környezetre gyakorolt káros hatásai – Dr. Botos Barbara, Magyarország Klímaügyi Nagykövete, Energiaügyi Minisztérium

15:25 – 15:40 KÁVÉSZÜNET

15:40 – 16:55 Lean & Green a gyakorlatban – esetpéldák és gyakorlati tapasztalatok megosztása

16:55 – 17:00 Az esemény zárása

A rendezvény ingyenes, csupán regisztrációhoz kötött.

B2VK Klubdélután - Mesterséges intelligencia napi használata konkrét példákon keresztül
2023-11-23 17:00 - 19:00 | https://www.google.com/maps/place/Eisberg+Hungary+Kft./@47.3698441,19.1871802,14z/data=!4m6!3m5!1s0x4741ea4e8de8861d:0x1908f3549ab0aaf1!8m2!3d47.3698717!4d19.2050735!16s%2Fg%2F1ttq0x06?entry=ttu
Sok szeretettel meghívunk az őszi MLBKT Kongresszus sikeres beszerzési szekcióját immár hagyomány teremtően követő Beszerzők és Beszerzési Vezetők klubdélutánjára, ahol tovább boncolgatjuk az izgalmas témát. A mesterséges intelligencia napi használatát ismerhetjük meg konkrént példán keresztül és segítséget kapsz, hogyan tedd meg az első lépésed az AI alkalmazásásra a mindennapjaidban.

Előadó: Szabó Kitti, Modern Work Solution Specialist, Microsoft

Moderátor: Szabó Ákos, tulajdonos, ügyvezető, Fluenta Europe

Látogatás az Eisberg Hungary Kft. gyáli telephelyén
2023-11-24 10:00 - 13:00 | https://www.google.com/maps/place/Eisberg+Hungary+Kft./@47.3698441,19.1871802,14z/data=!4m6!3m5!1s0x4741ea4e8de8861d:0x1908f3549ab0aaf1!8m2!3d47.3698717!4d19.2050735!16s%2Fg%2F1ttq0x06?entry=ttu
Az utóbbi időben mindenki a bőrén érezhette, hogy ami „öröknek látszott „, az sajnos pillanatok alatt változhat, és a biztosnak látszó üzletmenet veszélybe kerülhet. Iparágunkban ezt mi már korábban megtanultuk: Az időjárás változik, nem csak hétről hétre hanem évek alatt is új tendenciákra kell felkészülni. E mellett az emberi, a gazdasági, környezeti tényezők kihívásaival nekünk is szembe kell néznünk.

LogConnect for Startups 2023
2023-11-29 09:00 - 11:00 | Részletek és jelentkezés, MS Teams
Sikeresen lezárult az MLBKT idén útjára indított, új, Startupok bevonását célzó pályázata. A felhívásra több, igen érdekes megoldást kínáló vállalkozás jelentkezett, melyből az MLBKT szakmai zsűrije a legjobbakat ki is választotta.

Tovább az esemény oldalára

EU KARBONVÁM WEBINÁRIUM
2024-01-10 09:00 - 10:30
Alkalmazkodj velünk könnyedén és sikeresen!

Csatlakozz webináriumunkhoz, ahol közkedvelt szakértőnkkel, Tüske Zsuzsával részletesen elmélyedünk az EU karbonvám rendszerében, és megmutatjuk, hogyan alakíthatod át vállalkozásodat az új környezetvédelmi rendszerrel való összhangban.

Témák:

Áttekintjük a rendszer hátterét, hogy miért került kialakításra és hogyan illeszkedik az EU Green Dealbe.

Átbeszéljük kiket érint és milyen feladatokat ró a cégekre.

A rendszer jövőbeli kiterjesztése és annak ütemezése

További információ és jelentkezés: https://logisztika.hu/2023/12/14/eu-karbonvam-webinarium/

EU KARBONVÁM A GYAKORLATBAN
2024-01-29 11:00 - 12:30
KARBONVÁM – KÖZELEDIK A JELENTÉSI HATÁRIDŐ? SEGÍTÜNK!

A karbonvám jelentéstételi kötelezettség vészesen közeleg, az érintett cégeknek január 31-ig van erre határidejük. Információra van szükséged? Jól jönne segítség a regisztrációhoz és a kitöltéshez? Az MLBKT-ra ismét számíthatsz! Közkedvelt szakértőnket, Tüske Zsuzsát újra elhozzuk Neked, hogy végig vezessen a folyamatokon.

Csatlakozz webináriumunkhoz, és könnyítsd meg a karbonvámmal kapcsolatos adminisztrációs terheidet!

Témák:

Átbeszéljük, hogy hol és hogyan kell a jelentést megtenni.

Szó lesz arról is, hogy hogyan kell beregisztrálni és belépni a felületre.

Gyakorlati szempontok szerint végig nézzük az adatlapot, és megbeszéljük, hogy hogyan kell azt helyesen kitölteni-

A végén lehetőség lesz feltenni a kérdéseidet a szakértőnknek.

Teljesítsd velünk sikeresen a karbonvám jelentéstételi kötelezettséget!

További információ és jelentkezés: https://logisztika.hu/2023/12/14/eu-karbonvam-webinarium/

Bevezetés a lean világába
2024-01-30 17:00 - 18:30 | Online
A LEAN TAGOZATUNK által szervezett program során a résztvevők megismerhetik a lean professzionális gondolkodásmódját, és annak alkalmazhatóságát vállalati környezetben és a hétköznapi életben egyaránt.

Az előadás során a résztvevők elsajátítják a lean filozófia elméleti alapjait, megismerik a gondolkodásmódot, a lean történelmét, az utat, ami a hagyományos nagyipari termeléstől a lean kialakulásáig vezetett. Megismerkednek a lean alapelveivel, a lean rendszer 5 alapvető lépésével, az érték és a veszteség fogalmával, az értékteremtő, nem értékteremtő folyamatokkal, a lean veszteségszemléletével és a veszteségtípusokkal….

Részvételi díj:

Vállalatlátogatás a Béres Gyógyszergyár Zrt. új, automatizált késztermékraktárába
2024-02-06 09:45 - 11:30 | Béres Gyógyszergyár Zrt Szolnok, Nagysándor József u. 39., Haiti
Az MLBKT GYÓGYSZERIPARI TAGOZATA 2024. február 6-án nyílt tagozati program keretében látogatást szervez a Béres Gyógyszergyár Zrt. újonnan megnyitott automatizált, gyógyszerek tárolására is alkalmas késztermékraktárba. A látogatás során a jelentkezőknek lehetőségük lesz működés közben megtekinteni egy modern gyógyszeripari automatizált tároló és automata komissiózó területeket tartalmazó raktárt.

A GYÁRTÁSTERVEZÉS ÚJ DIMENZIÓJA
2024-02-28 15:00 - 16:00
Az MLBKT Tréning Központ büszkén mutatja be a forradalmian új gyártástervezési tréning előzetesét, amelyet külföldön is elismert kiemelkedő szakértőink tartanak. Ez a tréning lehetőséget nyújt a vállalatoknak, hogy a telephelyükön sajátítsák el a gyártástervezés legújabb módszereit, megbirkózva a gyártástervezés kihívásaival.

A gyártás területén számos kihívás merülhet fel, például az SAP modulok hiányosságai (hirtelen leállás) vagy a nem megfelelő gyártási tervek miatti túl- vagy alultermelés. A bizonytalan és turbulens gazdasági konjunktúrában elengedhetetlen, hogy a vállalatok maximalizálják erőforrásaik hatékonyságát és csökkentsék pazarlásukat. Egy jól kidolgozott gyártási terv jelentős költségmegtakarítást eredményez, csökkentve a plusz műszakok és szállítások szükségességét, valamint megelőzve a felesleges készletek felhalmozódását.

Miért lesz különleges ez a tréning?

Iparág- és vállalatirányítási rendszertől független.

Bármilyen vállalatméretnél alkalmazható.

Többnyelvű oktatás is elérhető: magyar, angol, francia, szlovák és spanyol nyelven is.

A képzést és a módszert Magyarországon kizárólag kiváló szakértőnk csapata oktatja.

A módszertant világszerte már számos neves cég alkalmazza.

Amennyiben szeretné megismerné a módszert és trénereinket, jelentkezzen be ingyenes bemutató werinárunkba.

Készüljön kérdésekkel!

Csatlakozzon webináriumunkhoz, hogy megismerje a módszert és ne habozzon kérdezni!

További információ és jelentkezés

Technológiai étlap a legújabb intralogisztikai AUTO ID megoldásokból workshop
2024-02-29 14:20 - 18:00
Az MLBKT LOGISZTIKA 4.0 TAGOZATA 2024. február 29-én workshopot szervez a Miskolci Egyetemen Technológiai étlap a legújabb intralogisztikai AUTO ID megoldásokból címmel.

Spórolj az útdíjon, állásdíjon és rakodási költségeken szoftver támogatással!
2024-03-05 15:00 - 16:00 | Budapest, Markó utca 29-31., Markó utca 29-31., Budapest, Magyarország
A KÁSZ, azaz a közúti árutovábbítási szerződésekről szóló 120/2016. (VI.7.) kormányrendelet 2024. január 29-es jogszabályváltozása révén, valamint a folyamatos útdíj változások miatt jelentős többletteher keletkezhet a fuvarozó és raktározó cégeknél.

Szoftveres Megoldások Tagozatunk 2024. március 5-én online workshopot szervez, mely során előadóink bemutatják ezen aktuális problémákra adott megoldásaikat.

Ha kíváncsi vagy hogyan tudod optimalizálni útvonal tervezésed, miként könnyítheti meg a mesterséges intelligencia a tervezési folyamatot, hogyan tudod minimalizálni rakodási költséged és állásdíjad, akkor ne hagyd ki a workshopot!

Könyvbemutató – Aktualitások a logisztika és ellátási lánc területen
2024-03-05 17:00 - 18:30
Az MLBKT Oktatói Tagozata 2024. március 5-én könyvbemutatót szervez, mely során a résztvevők szélesíthetik látókörüket, új ismereteket szerezhetnek a bemutatott könyvek megismerése révén.

STUDY TOUR ISZTAMBUL
2024-03-06 12:00 - 2024-03-08 08:00
Egyedülálló programújdonságot kínálunk az MLBKT tagjainak és partnereinek ezzel a külföldi, 2 napos látogatással, ami a logisztikai szolgáltatások világába vezeti el a részvevőket, kulturális kitekintéssel megfűszerezve Európa és Ázsia találkozásánál.

Szakmai vendéglátónk és a program támogatója az EKOL. A program során ellátogatunk az Ekol Lotus elnevezésű logisztikai komplexumába, megtekintjük a Yalova kikötői terminált és egy délutáni program keretében gyönyörködhetünk a történelmi városrész látnivalóiban.

Virtuális vállalatlátogatás a Grundfosnál
2024-03-07 17:00 - 18:30
Az MLBKT Ifjúsági Tagozata 2024. március 7-én virtuális vállalatlátogatást szervez, mely során bemutatásra kerül a Grundfos és annak komponens üzletága, továbbá a motorgyár vállalati logisztikája. Ezt követően egy digitális gyárbejárásra kerül sor, ahol a raktári anyagmozgató folyamatok, támogató rendszerek és a tervezett fejlesztések bemutatása lesz a téma. A program egy nyitott beszélgetéssel zárul, mely során a résztvevők feltehetik kérdéseiket.

Vállalatlátogatás a Vodafone biatorbágyi raktárába - II. csoport
2024-03-12 09:30 - 12:00 | Béres Gyógyszergyár Zrt Szolnok, Nagysándor József u. 39., Haiti
A raktárlátogatás lehetőséget nyújt betekinteni a Vodafone 3400 m2-es Technológia raktárának napi működésébe.

Itt nincsenek mobiltelefonok, csak hálózatépítéshez szükséges alkatrészek, de abból rengeteg. Elmondjuk, mik a sajátosságai egy tárgyieszköz raktárnak egy készletraktárhoz képest.

Megbeszéljük, hogyan épül fel a napi operáció, és milyen napi szintű kihívásoknak és nehézségeknek kell megfelelnünk. Megmutatjuk, milyen alkatrészekből épül fel egy bázisállomás, ami a mobil lefedettséget biztosítja.

Megválaszoljuk a kérdéseket, amiket mindig fel akartál tenni a mobiltelefonokkal kapcsolatban, de sosem merted.Szakmai napunkon megismerheted a raktár működését és az anyagáramlás adminisztrációját segítő modern, digitalizációs megoldásokat.

VILÁGSZÍNVONALÚ SUPPLY CHAIN KÉPZÉSEK
2024-03-12 15:00 - 16:00
Növeld ellátási lánccal kapcsolatos tudásod az ASCM/ APICS világvezető ellátási lánc programokkal és szerezz nemzetközi minősítést.

Az ASCM/APICS és az MLBKT közös együttműködéseként Magyarországon is elérhető képzéssorozatot hoztunk el nektek.

Ha szeretnéd tudni, hogy miért is különleges ez a program, akkor gyere el ingyenes webináriumunkra, ahol részletesen bemutatjuk a képzési programot, találkozhatsz instruktorunkkal és felteheted kérdéseidet.

Helyszín: Online

Részvétel: ingyenes

A fenntarthatóság egy japán gyártó cég szemével
2024-03-19 10:00 - 13:00 | Budapest, Markó utca 29-31., Markó utca 29-31., Budapest, Magyarország
Az MLBKT Fenntarthatósági Tagozata 2024. március 19-én vállalatlátogatást szervez a Brother szlovákiai üzemébe, melyre szeretettel várunk minden érdeklődőt!

A Brother, mint globális gyártó cég, kiemelt figyelmet szentel a fenntartható üzletmenetnek és a körforgásos gyártástechnológiának. Jó példája ennek a szlovákiai Krupinában található újrahasznosító és gyártó üzeme. Ismerjük meg a gyár történetét a kezdetektől a napjainkig, milyen lépéseket tett, és milyen beruházásokat valósított meg a Brother a zéró karbonkibocsátás és hulladékkezelés területén. Hogyan lehet az elért célkitűzésekből üzlet előnyt kovácsolni a nemzetközi piacon? Lessünk be a kulisszák mögé, és ismerjük meg a logisztika, gyártás, hulladékkezelés, környezetbarát működés folyamatait.

BESZÁLLÍTÓI KOCKÁZATMENEDZSMENT
2024-03-20 09:00 - 16:00
Hogyan lehet a potenciális kockázatokat azonosítani, struktúrába helyezni, mérni és kezelni?

Mik ennek a folyamatnak a buktatói és ezeket hogyan lehet elkerülni?

Ezekre a kérdésekre keresünk válaszokat a résztvevőkkel közösen, e gyakorlatokkal tarkított egynapos kurzuson.

BESPOKE és COMMITTED projektzáró rendezvény
2024-03-21 09:00 - 13:30 | Budapest, Markó utca 29-31., Markó utca 29-31., Budapest, Magyarország
Az MLBKT partnerként működött közre a többéves COMMITTED – azaz COMpliance of acadeMIc acTiviTies with forEign trade – projektben a BGE partnereként. Szeretettel meghívunk a projektzáró eseményre, ahol a COMITTTED mellett egy másik projekt, a BESPOKE eredményeivel is megismerkedhetsz.

Látogatás az AUDI HUNGARIA Logisztikai tervezésének világába
2024-04-08 10:00 - 15:35 | Béres Gyógyszergyár Zrt Szolnok, Nagysándor József u. 39., Haiti
Várunk szeretettel következő látogatásunk alkalmával, ahol egy nagyon izgalmas terület a logisztikai tervezés világába léphetünk be, méghozzá az AUDI HUNGARIA Zrt. szuper csapata vezetésével, ahol bemutatásra kerül a teljes logisztikai folyamat. Megtudhatjuk, hogy a hatékony működés érdekében milyen okos megoldásokat használnak a gyártási és logisztikai folyamataikban, mint például a konszernben egyedülállóan a motorgyárban használt okoskereszteződések.

Az AUDI HUNGARIA Zrt.-ről

A világ legnagyobb motorgyára, 9010 motor elkészítésére képes naponta, több mint 5.1 millió négyzetméteren. 5500 munkatárssal 799 beszállító közreműködésével 35 vevőt szolgálnak ki. 1998-ban indult Győben az autógyártás és ma a Q3 modellek készülnek itt. 2005-ben alakult helyben Közép-Európa legnagyobb szerszámgyára is, ahol szerszámok, gyártóberendezések készülnek a Volkswagen Konszern egyes modelljeihez, valamint az Audi telephelyek számára.A programról

A nap programja a bemutatkozás és szakmai előadások után a bejárással folytatódik, ahol az áruátvételen kezdünk, itt bemutatják, hogy a napi közel 4000 paletta beérkezése hogyan történik az Audi Hungariához közúton (162 LKW/nap) valamint vasúton (13 vagon/nap).

Az áruátvételi folyamatok után végig követhetjük az anyagáramlást egészen a raktárakig. 2 gyártósor logisztikai anyagellátását nézhetjük meg, ezek közül az egyik a legújabb elektromos hajtások gyártósora lesz. A két gyártósor anyagellátását több mint 50 vezető nélküli szállítóeszközzel biztosítják, a gépek közel 1000 km-t tesznek meg egy nap. A flottát folyamatosan bővítik az új gyártósorok bevezetésével.

A bejárás legvégén az árukiszállítási csarnokot tekinthetjük meg, ahonnan a vevőkiszolgálás folyamatát ismerhetjük, meg, ahol az autógyárak motorokkal való ellátása történik. Itt naponta kb. 1200 paletta került kiszállításra közúton vagy vagonon. A logisztikai felület közel 160.000 m2

Lean & Green Nyílt szekció a GS1 Bridge konferencián
2024-04-09 08:30 - 17:30 | Budapest, Markó utca 29-31., Markó utca 29-31., Budapest, Magyarország
2024. április 9-én a GS1 Magyarország szervezésében megvalósuló Bridge konferencia keretében, annak egyik délutáni szekciójaként, 14.00-15.30 között kerül megrendezésre soron következő Lean & Green Nyílt ülés.

A szekció keretein belül bemutatásra kerül a Lean & Green Program, továbbá az érdeklődők hasznos információkat kaphatnak az ESG szempontokról és érvényesítésük módjáról a logisztikában, valamint a zöld finanszírozás témakörét is körbejárjuk. A programot egy kerekasztal-beszélgetés zárja „Fejlesztések a fenntarthatóság érdekében” címmel.

A GS1 Bridge konferencián Lean & Green tagok ingyenesen, az MLBKT tagok és MLBKT tagvállalatok szakemberei pedig kedvezményes áron vehetnek részt.

Az ESG és vonzatai - hogyan tudunk a kötelezettségből előnyt kovácsolni
2024-04-09 16:00 - 17:30 | Budapest, Markó utca 29-31., Markó utca 29-31., Budapest, Magyarország
Mindenki tisztában van a vállalatok kötelezettségeivel és fenyegetettségeivel a fenntartható fejlődéssel kapcsolatban. De mi van a lehetséges előnyökkel? Hogyan lehet anyagi, vagy marketing/image előnyt kovácsolni átgondolt tevékenységekkel? Ha már úgyis foglalkozunk kötelező mivolta miatt a kérdéssel, miként tudjuk összehangolni annak elemeit (energetikai beruházás, hulladékkezelés, CSR tevékenység stb.), hogy ne csak a kényszer, hanem a benefit oldalt is kihasználjuk?
